**วาซีลี กริกอร์เยวิช ไซเซฟ** (รัสเซีย: Васи́лий Григо́рьевич За́йцев; 23 มีนาคม ค.ศ. 1915 – 15 ธันวาคม ค.ศ. 1991) เป็นพลซุ่มยิงชาวโซเวียตและวีรบุรุษแห่งสหภาพโซเวียต

ในตอนที่เขายังเป็นเด็กเขาได้ประสบการณ์จากการเรียนรู้จากคุณปู่ในการล่าสัตว์ป่า ป้องกันสัตว์ป่าที่จะมาทำร้ายฝูงสัตว์

เขาได้เป็นทหารในกองทัพเรือโซเวียตที่วลาดิวอสต็อก จากนั้นในช่วงมหาสงครามของผู้รักชาติ ไซเซฟขณะที่ดำรงยศสิบเอกก็ถูกเรียกตัวไปสตาลินกราตในวันที่ 17 กันยายน ค.ศ. 1942 ด้วยสังกัดที่หน่วยไรเฟลที่ 1047 ของกองพลปืนไรเฟล "โอมาก" ที่ 284 ของกองทัพที่ 62

ในสงครามโลกครั้งที่สองระหว่างวันที่ 10 พฤศจิกายนถึง 17 ธันวาคม ค.ศ. 1942 ในระหว่างยุทธการที่สตาลินกราด เขาได้สังหารทหารฝ่ายตรงข้ามไป 225 นาย ซึ่งมีทั้งทหารของนาซีเยอรมัน ทหารฝ่ายอักษะอื่น ๆ และรวมถึงพลซุ่มยิงอีก 11 นาย

ตั้งแต่ก่อนวันที่ 10 พฤศจิกายน ไซเซฟได้สังหารทหารอักษะไปแล้ว 32 นาย ด้วยอาวุธประจำกายนั่นคือปืนไรเฟิลเล็กยาวโมซิน-นากองท์ ซึ่งมีระยะหวังผลที่ 900 เมตร และตั้งแต่เดือนตุลาคม 1942 ถึงมกราคม 1943 เขาได้สังหารทหารฝ่ายตรงข้ามไปกว่า 400 นาย และหลายครั้งที่ยิงจากระยะไกลกว่าหนึ่งกิโลเมตร

ไซเซฟต่อสู้ในสตาลินกราดจนถึงเดือนมกราคม 1943 เขาถูกกระสุนปืนครกโจมตีที่ตา เขาได้รับการรักษาโดยวลาดีมีร์ ฟิลาตอฟ ซึ่งเป็นที่รู้จักในฐานะที่เขารักษาจนไซเซฟกลับมามองเห็นได้ ในวันที่ 22 กุมภาพันธ์ 1943 ไซเซฟได้รับเกียรติวีรชนแห่งสหภาพโซเวียต เขากลับไปที่แนวหน้าจนสงครามสิ้นสุดโดยเขารบจนถึงยุทธการที่ราบสูงซีโลว์ ในเยอรมนี โดยดำรงยศร้อยเอก เขาได้เป็นสมาชิกของพรรคคอมมิวนิสต์ในปี 1943

หลังจากสงครามจบลง ไซเซฟ ตั้งรกรากอยู่ใน เคียฟ โดยเขาศึกษาอยู่ที่มหาวิทยาลัยสิ่งทอก่อนได้รับการจ้างงานเป็นวิศวกร เขาได้มาเป็นผู้อำนวยการของโรงงานสิ่งทอ ในเคียฟและยังคงอยู่ในเมืองนั้นจนกระทั่งเขาเสียชีวิตเมื่อวันที่ 15 ธันวาคม ค.ศ. 1991 ตอนอายุ 76 ปี เพียงสิบวันสุดท้ายก่อน การล่มสลายของสหภาพโซเวียต เบื้องต้นร่างเขาถูกฝังที่ เคียฟ ภายหลังจึงย้ายไปฝังที่วอลโกกราดตามคำขอสุดท้ายของเขา

เรื่องราวของเขาได้นำมาสร้างภาพยนตร์เรื่อง  *กระสุนสังหารพลิกโลก*  (2001) โดยจู๊ด ลอว์ รับบทเป็น ไซเซฟ ด้วยได้แรงบัลดาลใจจากหนังสือของ วิลเลียม เครกเรื่อง *ศัตรูที่ประตู : ยุทธการที่สตาลินกราด*  (ค.ศ. 1973) และรวมถึง "การดวลปืน" ระหว่าง ไซเซฟ และ ผู้อำนวยการโรงเรียนพลซุ่มยิง*เวร์มัคท์* , พันตรี แอร์วีน เคอนิช

เครื่องอิสริยาภรณ์ที่ได้รับ
---------------------------

|  |  |
| --- | --- |
|  | วีรบุรุษแห่งสหภาพโซเวียต |
|  | เครื่องอิสริยาภรณ์เลนิน |
|  | เครื่องอิสริยาภรณ์ธงแดง 2 ครั้ง |
|  | เครื่องอิสริยาภรณ์สงครามปิตุภูมิชั้นที่ 1 |
|  | เหรียญ "กล้าหาญ" |
|  | เหรียญที่ระลึก "ในพิธีฉลองครบรอบ 100 ปีวันเกิดของ วลาดีมีร์ อิลลิช เลนิน" |
|  | เหรียญ "สำหรับการป้องกันที่สตาลินกราด" |
|  | เหรียญ "สำหรับชัยชนะเหนือเยอรมนีในมหาสงครามของผู้รักชาติ ค.ศ. 1941-ค.ศ. 1945" |
|  | เหรียญที่ระลึก "ครบรอบ 20 ปีในชัยชนะเหนือเยอรมนีในมหาสงครามของผู้รักชาติ ค.ศ. 1941-ค.ศ. 1945" |
|  | เหรียญที่ระลึก "ครบรอบ 30 ปีในชัยชนะเหนือเยอรมนีในมหาสงครามของผู้รักชาติ ค.ศ. 1941-ค.ศ. 1945" |
|  | เหรียญที่ระลึก "ครบรอบ 40 ปีในชัยชนะเหนือเยอรมนีในมหาสงครามของผู้รักชาติ ค.ศ. 1941-ค.ศ. 1945" |
|  | เหรียญที่ระลึก "ครบรอบ 30 ปีการสถาปนากองทัพโซเวียตและกองทัพเรือ" |
|

* บุคคลเกียรติยศของนครวีรชน แห่ง วอลโกกราด

อ้างอิง
-------

1. 1 2  Biography (in Russian) at the website on Heroes of the Soviet Union and Russia

หนังสือเพิ่มเติม
----------------

* Zaytsev, Vasily (2003). *Thoughts of a Sniper*. Trans. David Givens, Peter Kornakov, Konstantin Kornakov. Ed. Neil Okrent. Los Angeles: 2826 Press Inc. ISBN 0-615-12148-9.
* Beevor, Antony (1998). *Stalingrad*. London: Penguin Books Ltd. ISBN 0-14-100131-3.
* Robbins, David L. (2000). *War of the Rats*. New York: Bantam Books. ISBN 0-553-58135-X.
* *The Reader's Digest Illustrated History of World War II* (1989). London: Reader's Digest Association Limited. ISBN 0-89577-333-3

แหล่งข้อมูลอื่น
---------------

วิกิคำคมภาษาอังกฤษ (English) มีคำคมที่กล่าวโดย หรือเกี่ยวกับ: 
**Vasily Zaytsev**

* (รัสเซีย) Biography of Vasily Zaytsev at WarHeroes.ru
* (รัสเซีย) Zaytsev, Vasily (1981). *Notes of a Sniper*. (ZIP). Moscow: Sovremennik.
* Zaytsev, Vasily Russiapedia Military Prominent Russians at Russiapedia.rt.com
* Stick-Breaker and the Hare (Poem)
* World War II sniper list